**PROTOKOL DOLASKA, ULASKA I IZLASKA ZA UČENIKE U ŠKOLSKOJ GODINI 2021./2022.**

Nastavna godina počinje u ponedjeljak, 6.9.2021.

Smjena A (neparni razredi) - 8:00 h

Smjena B (parni razredi) – 14:00 h

U slučaju:

* povišene tjelesne temperature, kašlja, poteškoće u disanju, poremećaja osjeta njuha i okusa, grlobolje, proljeva i povraćanja
* da ima izrečenu mjeru samoizolacije
* da ima saznanja da je zaražen COVID-om 19

učenik ne smije doći u školu.

Roditelji su dužni povremeno izmjeriti tjelesnu temperaturu djetetu te svaki put prilikom znakova koji mogu upućivati na povišenu temperaturu poput malaksalosti, umora, gubitka apetita, neuobičajene pospanosti, crvenila ili bljedila u licu, „staklastih“ ili suznih očiju, glavobolje i trbuhobolje te znakova respiratorne bolesti (kašalj, curenje nosa, grlobolja, bol u uhu). U slučaju povišene tjelesne temperature ne smiju dovoditi dijete u ustanovu, već se javljaju ravnatelju ustanove i izabranom pedijatru/liječniku obiteljske medicine radi odluke o testiranju i liječenju djeteta.

Razredne učiteljice od 1. do 4. razreda koje imaju pozitivno iskustvo s time da roditelj upisuje djetetovu temperaturu u bilježnicu, što se provjerava u školi, potiče se da nastave s navedenom praksom.

 Svakom razrednom odjelu dodijeljen je jedan od tri ulaza u školu.

**Ulazi 1 i 2** nalaze se sa zapadne strane škole (glavni ulaz).

**Ulaz 3** nalazi se s istočne strane školske zgrade (između škole i dvorane)

Svi ulazi imat će numeričku oznaku.

**Raspored ulaska po razrednim odjelima:**

Svi učenici **razredne nastave** ulaze na **ulaz 3**.

|  |  |  |  |  |
| --- | --- | --- | --- | --- |
| 5. A | Ulaz 1 |  | 6. A | Ulaz 1 |
| 5. B | Ulaz 1 |  | 6. B | Ulaz 1 |
| 5. C | Ulaz 1 |  | 6. C | Ulaz 1 |
| 5. D | Ulaz 1 |  | 6. D | Ulaz 1 |
| 7. A | Ulaz 2 |  | 8. A | Ulaz 2 |
| 7. B | Ulaz 2 |  | 8. B | Ulaz 2 |
| 7. C | Ulaz 2 |  | 8. C | Ulaz 2 |
| 7. D | Ulaz 2 |  |  |  |

Zbog epidemiološke situacije učenici se ne grupiraju ispred škole već po dolasku odmah ulaze u školu. Prilikom ulaska u školu učenici moraju nositi maske. Na ulazu u školu dužni su dezinficirati ruke i obuću te se uputiti prema sanitarnim čvorovima i oprati ruke. Učenici moraju nositi maske tijekom svakog kretanja po školi izvan učionice (hodnici, sanitarni čvorovi) i slijediti putokaz kretanja. Maske mogu skinuti tek kad uđu u svoju učionicu. Svakom razrednom odjelu dodijeljena je učionica.

Nakon završetka zadnjeg nastavnog sata učenici su dužni napustiti prostor škole (unutarnji i vanjski dio) u roku 10 minuta.

**Raspored razrednih odjela po učionicama i raspored pranja ruku:**

|  |  |  |
| --- | --- | --- |
| **RAZRED** | **učionica** | **raspored pranja ruku** |
|  *1.a*  | *1.učionica na katu RN* |  *kabinet 1.a* |
| *1.b* | *3.učionica na katu RN* |  *sanitarni čvor na katu RN* |
| *2.a* | *3.učionica na katu RN* |  *sanitarni čvor na katu RN* |
| *2.b* | *2.učionica na katu RN* |  *kabinet 2.b* |
| *2.c* | *1.učionica na katu RN* |  *kabinet 2.c* |
| *3.a* | *3.učionica u prizemlju RN* |  *sanitarni čvor u prizemlju RN* |
| *3.b* | *2.učionica u prizemlju RN* |  *kabinet 3.b* |
| *3.c* | *1.učionica u prizemlju RN* |  *kabinet 3.c* |
| *4.a* | *3.učionica u prizemlju RN* |  *sanitarni čvor u prizemlju RN* |
| *4.b* | *2.učionica u prizemlju RN* |  *kabinet 4.b* |
| *4.c* | *1.učionica u prizemlju RN* |  *kabinet 4.c* |
| *5.a* | *EJ 2* |  *kabinet HJ 1* |
| *5.b* | *KEM* |  *kabinet KEM* |
| *5.c* | *TEH* |  *kabinet TEH* |
| *5.d* | *EJ 1* |  *kabinet EJ 1* |
| *6.a* | *EJ 1* |  *kabinet EJ 1* |
| *6.b* | *POV* |  *kabinet POV* |
| *6.c* | *MAT 2* |  *kabinet MAT* |
| *6.d* | *MAT 1* |  *sanitarni čvor na katu PN* |
| *7.a* | *POV* |  *kabinet POV* |
| *7.b* | *MAT 2* |  *sanitarni čvor u prizemlju PN* |
| *7.c* | *MAT 1* |  *kabinet MAT* |
| *7.d* | *GEO* |  *kabinet HJ 2* |
| *8.a* | *TEH* |  *kabinet TEH* |
| *8.b* | *KEM* |  *kabinet KEM* |
| *8.c* | *EJ 2* |  *kabinet HJ 1* |
| *PRO* | *PRO* |  *kabinet HJ 1* |

Učenici peru ruke jedan po jedan dok ostali učenici čekaju u redu u razmaku od 1.5 m.

Nakon što operu ruke učenici idu u svoju učionicu. Tek kad uđu u učionicu i sjednu na svoje mjesto, učenici mogu skinuti maske.

Tijekom velikog odmora učenicima je zabranjeno napuštanje školskog prostora te oni moraju boraviti na unaprijed previđenom mjestu, o čemu će ih obavijestiti razrednik prvog dana škole.

Veliki odmor se provodi u različito vrijeme i to po sljedećem rasporedu:

* 1. i 2. razredi nakon drugog školskog sata u dvorištu pored ulaza 3
* 3. i 4. razredi nakon trećeg školskog sata u dvorištu u sklopu učionice
* 5. i 6. razredi nakon drugog školskog sata u dvorištu škole na predviđenom mjestu
* 7. i 8. razredi nakon trećeg školskog sata u dvorištu škole na predviđenom mjestu

Dopušteno je miješanje učenika različitih odgojno-obrazovnih skupina koji su slične dobi i uobičajeno provode školske i izvanškolske aktivnosti zajedno s drugim učenicima i nastavnicima (tijekom izvođenja izborne nastave, nastave stranih jezika, fakultativne nastave, dodatne i dopunske nastave, pripremne i dopunske nastave hrvatskoga jezika za djecu koja ne znaju ili nedovoljno znaju hrvatski jezik i slično) na način da je prilikom miješanja razrednih odjela obvezno držati najveći mogući razmak, kao i nošenje maske, osim za učenike od 1. do 4. razreda osnovne škole te prilikom sportskih aktivnosti.

U ustanovu može ući roditelj ili druga osoba u pratnji kada dovodi i odvodi dijete s teškoćama, posebno ako zdravstveno stanje učenika to zahtijeva te ako učenik s teškoćama u razvoju nema osiguranu potporu pomoćnika u nastavi ili stručnoga komunikacijskog posrednika koji umjesto roditelja uvodi učenika u ustanovu. Roditelj ili druga osoba u pratnji dovodi dijete do učionice u kojoj dijete boravi.

Duže zadržavanje (oko 15 minuta) moguće je primjerice prilikom prilagodbe djeteta na novu sredinu na početku uključivanja u ustanovu, uz predočenje digitalne COVID potvrde. Međusobni razmak ne trebaju držati osobe iz istog kućanstva. U pratnji učenika uvijek je samo jedna odrasla osoba. Roditelj ili druga osoba u pratnji učenika obvezno u ustanovi nosi masku te bez maske ne može ući u ustanovu, već učenika preuzima djelatnik ispred ulaza u ustanovu.

Dopušteno je održavanje roditeljskih sastanaka i individualnih informacija licem u lice na način da se kontakt roditelja s djelatnicima škole i učenicima smanji na najmanju moguću mjeru. Na roditeljskim sastancima i individualnim informacijama svi roditelji i učitelji, nastavnici i profesori moraju nositi maske i održavati fizički razmak po mogućnosti dva metra. Preporučeno je da tijekom roditeljskih sastanaka i individualnih informacija prozori budu otvoreni. Pri ulasku u školu roditelj je dužan izmjeriti tjelesnu temperaturu i upisati se u evidenciju dolazaka.